Neki ljudi neće moći da gledaju trodimenzionalne filmove i TV
Oko 4 odsto stanovništva Britanije neće moći da uživa u trodimenzionalnoj slici zbog urođene očne mane zvane ambliopija
. Danas je stigla i vest da britanski televizijski kanal Skaj planira da u aprilu lansira svoj prvi kanal sa trodimenzionalnom slikom. Ali, postoji jedan segment populacije koji možda neće moći da uživa u novom doživljaju. Prvi sledeći film u 3D tehnici biće Alisa u zemlji čuda - priča kao stvorena da vas uvuče u svoj svet. Ali i ovi ljubitelji sporta takođe imaju osećaj da igru posmatraju kao da su na stadionu. Televizori nove generacije, sa steraoskopskim mogućnostima, više nego bilo koji drugi uređaj sada bude znatiželju kupaca. Prema Britanskom filmskom savetu, u Britaniji postoji više od 400 projekcionih sala sa stereoskopskim projektorima. Međutim, oko 4 odsto stanovništva Britanije, a tako je i u drugim zemljama, neće moći da uživa u trodimenzionalnoj slici zbog urođene očne mane zvane ambliopija ili "lenjo oko." Njen uzrok je dečiji astigmatizam koji nije ispravljen na vreme, a posledica je nemogućnost fokusiranja oba oka na jednu tačku, a samim tim i nemogućnost opažaja dubine. Oftalmolozi, kao što je potpredsednik Kraljevskog društva oftalmologa, Lari Bendžamin, kažu da od tog poremećaja pate milioni ljudi širom sveta. "Svako oko vidi objekat iz drugog ugla, a mozak onda sračunava njegove dimenzije i opaža ga kao trodimenzionalni objekat. Dakle, ta ugaona razlika daje nam trodimenzionalnu sliku," kaže Bendžamin. Kada se trodimenzionalna slika posmatra bez naročitih naočara vide se dve slike, malo pomerene jedna od druge. Ali, ako ne opažate tu razliku možda vam neće pomoći 3D naočare, već biste morali da imate i druge, korektivne naočare. "Ako ste kratkovidi ili dalekovidi, ili imate astigmatizam koji izaziva neoštru sliku, trebalo bi da to ispravite kako biste mogli da uživate u 3D filmovima," kaže Bendžamin. Međutim, "lenjo oko" je nešto sasvim drugo. Ljudi sa tim poremećajem neće moći uopšte da vide sliku u tri dimenzije. "Zdrave oči su međusobno usklađene uz pomoć šest mišića za svaku od jabučica, koji ih usmeravaju ka istom objektu bez obzira na udaljenost. Pošto su oči razmaknute za oko 15 stepeni, to nam omogućava da vidimo treću dimenziju," kaže Bendžamin. Kod osoba sa "lenjim okom" oči se ne usmeravaju na istu tačku i daju dvostruku sliku. Mozak to ublažava dajući prednost slici iz jednog oka. Ovaj poremećaj najlakše se koriguje ako se lečenju pristupi pre sedme godine života. Pored ovoga, ima izveštaja da su neki ljudi osetili muku, pa čak i doživeli epileptične napade gledajući stereoskopske projekcije. Srećom, takvih slučajeva je veoma malo, a i kada se dogode ne ostavljaju nikakve trajne posledice.